15
1 Xran, ¿núzraqueze benne' sue̱' naga zu' Lue'?
¿Núzraqueze benne' sue̱' naga naca lá'azxa chiu'?
2 Waca bénnea' naque̱' du lazre', ne dxune̱' da xrlátaje,
bénnea' zua da líqueze lu xichaj lázrdawe̱',
3 bénnea' quebe dxenné̱' chee̱ le sa' ljwezre̱',
ne quebe bi da cale̱la dxune̱' chee̱ le sa' ljwezre̱',
ne quebe dxu'e̱ lataj nu benne' si tizre̱' le sa' ljwezre̱'.
4 Waca bénnea' quebe dxape̱' ba lá'ana
nu benne' dxune̱' da sban.
Dxape̱' ba lá'ana benne' ca' dxelape̱' ba lá'ana Xránadxu Dios,
bénnea' quebe dxuché̱'e̱ dizra' da ba gunné̱' lácala bi da' gunítie̱'.
5 Waca bénnea' dxusane̱' dumí chee̱' ne quebe dxenabe̱' xíchaje̱n,
ne quebe dxezí' lu ne̱'e̱ dumí chee̱ nnie̱' chee̱
nu benne' quebe bi zria nabague̱'.
Nu benne' dxune̱' caní cabata' cheajchazie̱' lu da cale̱la.